Ulkoasiainministeriö, TORI-siirtoprojekti ohjausryhmä 5

Aika 15.12.2015 klo 9.30 – 11.00

Paikka UM, Kanavakatu 3B, nh Lokki

Osallistujat Puheenjohtaja: Ari Uusikartano, UM

Jäsenet:

Ari Uusikartano, tietohallintojohtaja, UM

Ritva Flinkman, järjestelmäpäällikkö, asiakasviraston projektipäällikkö, UM

Tuomo Pigg, neuvotteleva virkamies, TORI-hankkeen hankepäällikkö, VM (varalla Timo Saastamoinen, VM)

Jukka Rautanen, asiakaspalvelujohtaja, Valtori (varalla Marjut Siintola, hankejohtaja)

Mervi Koivuoja, Valtorin projektipäällikkö, ohjausryhmän sihteeri

Jakelu ohjausryhmän jäsenet ja varajäsenet

1. Esityslistan hyväksyminen
2. Edellisen kokouksen pöytäkirjan hyväksyminen

Hyväksyttiin edellisen kokouksen 29.9.2015 pöytäkirja.

1. Valtorin tilannekatsaus/ Jukka Rautanen

Tilannekatsausta ei käsitelty. Jukka Rautanen kertoi lyhyesti Valtorin syksystä. Resurssitarpeita nousee jatkuvasti eri yksiköissä ja toiminnoissa ja niiden kanssa on kamppailtu pitkin syksyä. Tulossa on myös vaihdoksia johtoon. Kari Pessi jää eläkkeelle maaliskuussa ja uuden toimitusjohtajan virka tulee hakuun. Myös Valtorin hallitus on katkolla samoihin aikoihin. Asiakasneuvottelukunnan puheenjohtajien valinta julkistettiin tänään ja nykyiset jatkavat myös vuodenvaihteen jälkeen.

1. Projektin tilanne ja Avoimet asiat/ Mervi Koivuoja

Mervi Koivuoja kävi läpi projektin tilannetta.

Sopimustilanne (puite-, palvelu- ja turvallisuussopimukset) käydään erikseen omassa kohdassa 5.

Tiedon toimittajasopimuksen jakaminen on vielä kesken. Asiasta on pidetty kolme kokousta ja viimeisin pidettiin 7.12.2015. Kokouksessa oli hyvin edustettuina UM:n, VNHY:n, Tiedon ja Valtorin asiantuntijoita. Tieto toimittaa listan laskutustietoineen siitä, mitä eri palveluita ja komponentteja kullekin osapuolelle kuuluvaan osuuteen liittyy.

Ari Uusikartano lisäsi, että koko koko Tiedon sopimus tulisi uudistaa ja siirtää Suvi-palvelut Haltikiin ja Valtion konesaliin.

Tuomo Pigg mainitsi, että Tiedon k&k-palveluun liitetään vain sellaisia palveluita, jotka eivät vaadi 3-tasoa korkeampaa luokitusta. Tuve tai k&k –palvelu eivät kumpikaan ole kansainväliseen tarkoitukseen rakennettu. Ari Uusikartano lisäsi, että tulevaisuudessa pitäisikin olla sekä kansallinen ”rata” että kv-puoli.

Palvelukuvauksia täytyy vielä käydä läpi. Suvi-palvelun lisäksi myös VNHY:n siirtämät UM-palvelut ovat niukasti kuvattu ja vastuut osassa palveluita ovat epäselviä tai resursoimatta kokonaan. Kuvaukset käydään tammikuussa läpi Valtorille VNHY:ltä siirtyneiden asiantuntijoiden kanssa.

Tuomo Pigg korosti, että kaikille tehtäville täytyy löytyä tekijät. Se ei tarkoita, että henkilöitä fyysisesti tulisi siirtyä, mutta resursointi ja osaamisen siirtoa täytyy tehdä ja myöhemmin katsotaan tilanne, onko se riittävä.

Ari Uusikartano lisäsi, että tilanne ei ole helppo myöskään ministeriössä. Väen vähentäminen palveluista on vaikeuttanut toimintaa.

Mervi Koivuoja mainitsi vielä, että projektin tehtäviin kuuluvat siirron jälkeiset toimintamallit ovat tekemättä ja epäselvät. Nämä tulisi tehdä myös VNHY:n ja ministeriön välillä. VNHY ei ole kuitenkaan katsonut tarpeelliseksi tehdä Valtorin pyytämiä toimintamalleja nykytilasta vaan tavoittelee jo jatkuviin palveluihin kehitettävää toimintamallia.

Jukka Rautanen kertoi VNHY:n Valtorilta tilaamasta ulkopuolisen konsultin tekemästä konsulttiselvityksestä, jossa palvelutuotannon kyvykkyys ja toimintamalli selvitetään. Selvitys on vasta tarjousvaiheessa eikä sitä ole vielä VNHY:n taholta hyväksytty.

1. Avoimet asiat - Sopimusten tilanne

Käytiin sopimusten tilannetta läpi.

Puitesopimuksen osalta UM:n antamat kommentit on Valtorissa käyty läpi, mutta vielä kohdassa 9.1 alihankkijoiden valintaa koskeva asia on hankintajohtajalla kommentilla.

Jukka Rautanen totesi, että puitesopimus toimitetaan tämän viikon aikana UM:öön.

Palvelusopimusta liitteineen ei vielä käsitelty. Mervi Koivuoja kertoi, että liitteiden osalta sopimus voidaan jo valmistella Valtorissa. Palveluliitteeseen ja hintaliitteeseen tulee ainoastaan Suvi-palvelun tiedot.

Turvallisuussopimuksen osalta käsittely on Valtorissa kesken. UM on toimittanut turvallisuussopimukseen liitteen, joka on edelleen Valtorin turvallisuuspäällikön kommenteilla. Mervi tarkistaa myös sen tilanteen.

Tämän viikon aikana toimitetaan sähköpostilla myös muut kuin puitesopimus UM:öön, jotta saataisi sopimustilannetta eteenpäin.

1. Projektin riskit / Ritva Flinkman

Ritva Flinkman esitteli riskilistausta, johon ei ole tehty projektiryhmässä muutoksia. Myöskään ohjausryhmä ei tehnyt muutoksia listaan.

Mervi Koivuoja lisäsi, että siirtoprojektin päättyessä riskilistaus toimitetaan asiakkuudenhallinnan seurantaryhmälle jatkokäsittelyä varten.

1. Viestintäsuunnitelma / Ritva Flinkman

Ei käsitelty viestintäsuunnitelmaa. Käsitellään UM:ssä sisäisesti.

1. Päätösesitykset

Todettiin, että päätöskriteerit eivät vielä täyty riittävällä tasolla, jotta siirtoprojekti voitaisi päättää suunnitellusti 31.12.2015. Sopimustilanne on keskeneräinen ja siirron jälkeisestä palvelutuotannosta vastuut, resurssointi, toimittajayhteistyö, käyttöpalvelusopimukset ja toimintamalli ovat vielä sopimatta.

Tuomo Pigg totesi, että virallisesta jatkoaikaa UM:n siirtoprojektille ei voida enää hakea, koska myös Tori-hanke päättyy vuoden lopussa. Päätettiin, että keskeneräiset tehtävät pyritään saamaan pikaisesti tehdyiksi ja saamaan siirtoprojekti päätökseen tammikuun aikana.

Tuomo Pigg totesi lisäksi, että kirjataan pöytäkirjaan päätös 22.10.2015 (VM/2262/00.01.03.00/2015) esityksen mukaisesta määräaikaisesta Salve, Sara ja IAM-järjestelmiä koskevasta poikkeamasta:

1. *Valtiovarainministeriö on 12 päivänä lokakuuta 2015 päättänyt valtion yhteisten tieto- ja viestintäteknisten palvelujen järjestämisestä annetun lain 3 §:n 1 momentin nojalla, kuultuaan ulkoasiainministeriötä ja lain 11 §:ssä tarkoitettua asiakasneuvottelukuntaa, ulkoasiainministeriön oikeudesta rajata siirron ulkopuolelle ulkoasiainhallinnon korkean turvaluokan kansallisen ja kansainvälisen tiedon käsittelyjärjestelmien ja IAM-järjestelmän palvelutuotannot. Ulkoasiainhallinnon IAM-järjestelmän palvelutuotanto rajataan siirron ulkopuolelle kunnes ulkoasiainhallinto on siirtynyt Kieku-palvelun käyttäjäksi. Ulkoasiainhallinnon korkean turvaluokan kansallisen ja kansainvälisen tiedon käsittelyjärjestelmien palvelutuotannon rajausta tarkastellaan uudelleen viimeistään vuoden 2016 loppuun mennessä.*

UH-verkon osalta kirjataan vastaavasti myös tähän UM:n siirtoprojektin ohjausryhmän pöytäkirjaan VNHY:n siirtoprojektissa kirjatun ohjausryhmän 6.10.2015 pöytäkirjan mukaisesti: *”Valtioneuvoston verkon ja ulkoasiainhallinnon edustustot ja ministeriön yhdistävän tietoverkon käytöstä määrää ja kehittämisen linjoista päättää valtioneuvoston kanslia. Valtioneuvoston kanslia yhteistyössä ulkoasiainministeriön kanssa käyttää Suomen puhevaltaa kansainväliseen tietoverkkoon (UH-verkko) liittyvissä asioissa.”*

1. Sovitut toimenpiteet

|  |  |  |  |  |  |  |
| --- | --- | --- | --- | --- | --- | --- |
| No | Pvm | Toimenpide | Vastuu | Deadline | Status | Ratkaisu |
| 1. | 6.5, 18.6,1.9, 29.9,  15.12 | Poikkeamaesitykset | Ari Uusikartano | 9.9 | Valmis | etenemistavasta on sovittu |
| 2. | 18.6, 1.9, 29.9, 15.12 | Toimittajasopimukset | Ritva Flinkman | lokakuu 27 | Valmis | Ritva kokoaa sopimukset |
| 3. | 1.9, 29.9, 15.12 | Sopimusten luovutuspalaveri | Mervi Koivuoja | lokakuu 27 | Valmis | kokouksen järjestäminen ja kutsut |
| 4. | 1.9, 29.9, 15.12 | Siirtosopimuksen kommentit ja liitteiden päivitys | Mervi Koivuoja | lokakuun alku | Valmis | selvittäminen epäselvistä ja Valtorin kommentointi tekstiin |
| 5. | 1.9, 29.9, 15.12 | Viestintätarve ja tiedote | UM / Ritva Flinkman | lokakuu | Valmis | sisäinen suunnittelu |
| 6. | 29.9, 15.12 | Järjestetään erillinen sopimuspalaveri | UM / Ritva Flinkman | asap | Valmis |  |
| 7. | 15.12 | Puitesopimus kommenteilta | Jukka Rautanen | 18.12. menn. | Avoin | sähköpostiversio tarkistettavaksi |
| 8. | 15.12 | Palvelu- ja turvallisuussopimukset | Mervi Koivuoja | 18.12. menn. | Avoin | valmistellut sähköpostiversiot |

1. Muut asiat

Mervi Koivuoja mainitsi palveluiden lähtötasomittauksesta ja projektin palautekyselystä. Valtori kyseli halukkuutta ja kohderyhmää lähtötasomittauksen tekemiseen lokakuussa, mutta sitä ei nähty tarkoituksenmukaisena tässä vaiheessa.

VM lähetti myös molempien UM:n ja VNHY:n siirtoprojektien palautekyselyn projekteihin osallistujille. Palautekyselyn tulokset käsitellään projektiryhmässä ja analysoidaan projektin loppuraportissa. UM:n palautekyselyyn ei ollut kuin yksi vastaus eikä sitä voida käsitellä.

Vapaamuotoista palautetta voidaan vielä antaa liitettäväksi loppuraporttiin, mistä keskusteltiinkin jonkin verran:

UM:n puolelta nostettiin esille palveluiden laatuun, yhdenmukaisuuden tavoitteisiin ja hitaaseen kehittämiseen liittyviä kommentteja. Erilaiset käyttäjätarpeet tulisi paremmin ottaa huomioon ja kehittää palveluita tekniikan sijaan.

VM:n ja Valtorin edustajien mukaan tehokkuutta tavoitellaan yhdenmukaistamalla palveluja mm. Valtti-työaseman kautta. Erilaiset ympäristöt tulee silti ottaa huomioon ja kuunnella asiakasta. Palvelujen kehittäminen on lähtenyt melko hitaasti liikkeelle. Pääsyynä tähän on siirtojen keskeneräisyys. Valtorin koko ensimmäinen vuosi meni siirtoihin ja palveluiden vastaanottamiseen ja vasta tänä vuonna on päästy aloittamaan kehityshankkeita.

1. Seuraava kokous

Seuraava kokous sovittiin 18.1 klo 9.00 – 10.00 UM:ssä.